आमतौर पर धुँआ आगि के जरले से उपउत्पाद (बाई-प्रोडक्ट) के रूप में निकले ला। ई आगि प्राकृतिक रूप से जंगल के आगि होखे, ज्वालामुखी के आगि होखे चाहे मनुष्य द्वारा उद्योग में जरावल जाए वाला ईंधन के आगि हो सके ले। एकरे अलावा धुआँ गाड़ी के इंजन में जरे वाला तेल से पैदा होखे, धूमपान (बीड़ी-सिगरेट पियले से) से निकले वाला धुआँ या अउरी कौनों किसिम के दहन (कंबशन) से निकले वाला उपउत्पाद हो सकेला। एकरे अलावा कबो-कबो सीधे धुआँ पैदा भी कइल जाला जबकि धुआँ पैदा कइल खुदे मकसद होखे, उदाहरण खातिर कीटनाशक के रूप में, शहर में मच्छर मारे खातिर फॉगिंग कइल, देहाती इलाका में गाइ-गोरू के मच्छर से बचाव खाती धुँआरन कइल इत्यादि।